CELEX: 32015D0382
Language: et
Date: 2015-03-06 00:00:00
Title: Nõukogu otsus (ÜVJP) 2015/382, 6. märts 2015 , millega muudetakse otsust 2011/137/ÜVJP piiravate meetmete kohta seoses olukorraga Liibüas

7.3.2015   
            
            
               ET
            
            
               Euroopa Liidu Teataja
            
            
               L 64/38
            
         NÕUKOGU OTSUS (ÜVJP) 2015/382,
   6. märts 2015,
   millega muudetakse otsust 2011/137/ÜVJP piiravate meetmete kohta seoses olukorraga Liibüas
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   ning arvestades järgmist:
   
               (1)
            
            
               Nõukogu võttis 28. veebruaril 2011. aastal vastu otsuse 2011/137/ÜVJP (1).
            
         
               (2)
            
            
               Nõukogu väljendas 20. oktoobril 2014 muret olukorra üle Liibüas ning teatas oma valmisolekust rakendada ÜRO Julgeolekunõukogu 27. augusti 2014. aasta resolutsiooni 2174 (2014), et käsitleda ohtusid Liibüa rahule ja stabiilsusele. Nõukogu jõudis järeldusele, et vägivalla eest vastutavad isikud ning Liibüas demokraatiat takistavad või kahjustavad isikud tuleb võtta vastutusele.
            
         
               (3)
            
            
               ÜRO Julgeolekunõukogu resolutsiooniga 2174 (2014) laiendatakse muu hulgas ÜRO julgeolekunõukogu resolutsiooni 1970 (2011) punktis 22 ja ÜRO Julgeolekunõukogu resolutsiooni 1973 (2011) punktis 23 sätestatud reisikeelu ja vara külmutamise meetmete kohaldamist, et hõlmata isikuid ja üksusi, kes toetavad tegevust, mis ohustab rahu, stabiilsust või julgeolekut Liibüas, või kes takistavad või kahjustavad Liibüa poliitilise ülemineku protsessi edukat lõpuleviimist. Nõukogu otsusega 2014/727/ÜVJP (2) muudeti vastavalt otsuse 2011/137/ÜVJP I ja III lisa.
            
         
               (4)
            
            
               ÜRO Julgeolekunõukogu resolutsiooniga 2174 (2014) sätestatud reisikeelu ja vara külmutamise meetmete kohaldamise kriteeriumeid tuleks laiendada ka otsuse 2011/137/ÜVJP I ja III lisas loetlemata isikutele ja üksustele.
            
         
               (5)
            
            
               Vastavalt Üldkohtu 24. septembri 2014. aasta otsusele kohtuasjas T-348/13 Kadhaf Al Dam vs nõukogu (3) tuleks Ahmed Mohammed Qadhaf Al-Dami käsitlev kanne otsuse 2011/137/ÜVJP II ja IV lisast välja jätta. Lisaks tuleks otsuse 2011/137/ÜVJP II lisast välja jätta veel üht isikut käsitlev kanne. Samuti tuleks ajakohastada otsuse 2011/137/ÜVJP II ja IV lisas sätestatud kannet ühe teise isiku kohta.
            
         
               (6)
            
            
               Seetõttu tuleks otsust 2011/137/ÜVJP vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2011/137/ÜVJP muudetakse järgmiselt:
   
               1)
            
            
               Artikli 5 lõikele 1 lisatakse järgmine punkt:
               
                           „c)
                        
                        
                           käesoleva otsuse II lisas loetletud isikud, kes ei ole hõlmatud käesoleva otsuse I lisaga, kes osalevad tegevuses, mis ohustab rahu, stabiilsust või julgeolekut Liibüas, või toetavad seda, või kes takistavad või kahjustavad Liibüa poliitilise ülemineku protsessi edukat lõpuleviimist, sealhulgas:
                           
                                       i)
                                    
                                    
                                       sellise tegevuse kavandamine, juhtimine või toimepanemine Liibüas, millega rikutakse kas rahvusvahelisi inimõigusi käsitlevaid õigusakte või rahvusvahelist humanitaarõigust või mis kujutab endast inimõiguste rikkumist;
                                    
                                 
                                       ii)
                                    
                                    
                                       rünnakud mis tahes Liibüas asuva lennujaama, maismaatranspordi rajatise või meresadama vastu või Liibüa riigi asutuse või rajatise vastu või mis tahes Liibüas asuva välisesinduse vastu;
                                    
                                 
                                       iii)
                                    
                                    
                                       relvastatud rühmituste või kuritegelike võrgustike toetamine toornafta või mis tahes muu loodusvara ebaseadusliku kasutamise kaudu Liibüas;
                                    
                                 
                                       iv)
                                    
                                    
                                       tegutsemine loetletud isikute või üksuste heaks,
                                    
                                 nimel või juhtimisel.”
                        
                     
         
               2)
            
            
               Artikli 6 lõikele 1 lisatakse järgmine punkt:
               
                           „c)
                        
                        
                           Käesoleva otsuse IV lisas loetletud isikud ja üksused, kes ei ole hõlmatud käesoleva otsuse III lisaga, kes osalevad tegevuses, mis ohustab rahu, stabiilsust või julgeolekut Liibüas, või toetavad seda, või kes takistavad või kahjustavad Liibüa poliitilise ülemineku protsessi edukat lõpuleviimist, sealhulgas:
                           
                                       i)
                                    
                                    
                                       sellise tegevuse kavandamine, juhtimine või toimepanemine Liibüas, millega rikutakse kas rahvusvahelisi inimõigusi käsitlevaid õigusakte või rahvusvahelist humanitaarõigust või mis kujutab endast inimõiguste rikkumist;
                                    
                                 
                                       ii)
                                    
                                    
                                       rünnakud mis tahes Liibüas asuva lennujaama, maismaatranspordi rajatise või meresadama vastu või Liibüa riigi asutuse või rajatise vastu või mis tahes Liibüas asuva välisesinduse vastu;
                                    
                                 
                                       iii)
                                    
                                    
                                       relvastatud rühmituste või kuritegelike võrgustike toetamine toornafta või mis tahes muu loodusvara ebaseadusliku kasutamise kaudu Liibüas;
                                    
                                 
                                       iv)
                                    
                                    
                                       tegutsemine loetletud isikute või üksuste heaks,
                                    
                                 nimel või juhtimisel.”
                        
                     
         Artikkel 2
   Otsuse 2011/137/ÜVJP II ja IV lisa muudetakse vastavalt käesoleva otsuse lisas sätestatule.
   Artikkel 3
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 6. märts 2015
      
         
            Nõukogu nimel
         
         
            eesistuja
         
         K. GERHARDS
      
   
   
      (1)  Nõukogu 28. veebruari 2011. aasta otsus 2011/137/ÜVJP piiravate meetmete kohta seoses olukorraga Liibüas (ELT L 58, 3.3.2011, lk 53).
   
      (2)  Nõukogu 20. oktoobri 2014. aasta otsus 2014/727/ÜVJP, millega muudetakse otsust 2011/137/ÜVJP piiravate meetmete kohta seoses olukorraga Liibüas (ELT L 301, 21.10.2014, lk 30).
   
      (3)  EKLis seni avaldamata.
   
      LISA
      
                  1.
               
               
                  Järgmisi isikuid käsitlevad kanded jäetakse otsuse 2011/137/ÜVJP II lisast välja:
                  
                              „6.
                           
                           
                              QADHAF AL-DAM, Ahmed Mohammed;”
                           
                        
                              „19.
                           
                           
                              ZIDANE, Mohamad Ali.”
                           
                        
            
                  2.
               
               
                  Järgmist isikut käsitlev kanne jäetakse otsuse 2011/137/ÜVJP IV lisast välja:
                  
                              „8.
                           
                           
                              QADHAF AL-DAM, Ahmed Mohammed.”
                           
                        
            
                  3.
               
               
                  Järgmist isikut käsitlev kanne otsuse 2011/137/ÜVJP II ja IV lisas asendatakse allpool toodud kandega:
                  
                               
                           
                           
                              Nimi
                           
                           
                              Tuvastamisandmed
                           
                           
                              Põhjendus
                           
                           
                              Nimekirja kandmise kuupäev
                           
                        
                              „1.
                           
                           
                              Kolonel ABDULHAFIZ, Mas'ud (teise nimega ABDULHAFID (perekonnanimi), Massoud (eesnimi))
                           
                           
                              Ametikoht: relvajõudude juhataja
                              Sünniaeg: 1. jaanuar 1937
                              Sünnikoht: Tripoli, Liibüa
                           
                           
                              Relvajõudude käsuliinis kolmandal kohal. Oluline roll sõjaväeluures.
                           
                           
                              28.2.2011”